text: Notícia històrica - CAMPIONATS - El lleidatà Marcel Miret campió de Catalunya de Becada 2021 - Federació Catalana de Caça
  La localitat d'Aristot, a l'Alt Urgell, va acollir el passat 4 de desembre de 2021 una nova edició del Campionat de Catalunya de Becada, que es va desenvolupar sense cap incidència i amb un gran èxit organitzatiu.
  En un marc incomparable per la seva bellesa paisatgística, amb la serralada del Cadí de fons, el vedat d'Aristot, zona escollida per a la celebració d'aquesta competició, va posar a prova les capacitats dels competidors, al presentar un terreny força complicat i gens fàcil per anar a la recerca de la dama del bosc. Això no obstant, no va esdevenir un fre per als participants, els seus jutges i gossos, que van mostrar una gran condició física i unes grans condicions tècniques i coneixements en aquesta modalitat de caça.
  La competició va comptar amb el concurs d'un total de deu competidors provinents de les Territorials de Barcelona, Lleida i Girona que junt amb els seus jutges van demostrar en tot moment un gran nivell d'esportivitat, preparació i sana competitivitat. Finalment, aquest autonòmic de becada va coronar a Marcel Miret, de la Territorial de Lleida com a brillant campió de Catalunya 2021 després d'abatre dos becades; Cristian Gonzàlez, de la Territorial de Barcelona. El representant de la Territorial de Barcelona, Isaac Morales –campió d'Espanya en 2018-, va ocupar la segona posició, seguit de Jaume Nogué, de la Territorial de Girona va acabar la prova en tercera posició.
  El nostres més sincer reconeixement per a tots els participants, jutges i els seus gossos per oferir-nos aquest gran campionat; amb especial menció i la nostra enhorabona per als tres primers classificats.
  Agrair també la presència en aquesta prova de l'Alcaldessa del municipi, la Sra. Rosa Andorrà, del President de la Federació Catalana de Caça, el Sr. Sergi Sánchez, i del President de la Territorial de Lleida, el Sr. Jaume Teixidó. El nostre agraïment també per al Club Esportiu de Becaders de Catalunya, col·laboradora amb la Federació de Catalunya en l'organització de la prova, així com a Daniela Okkinga delegada de competicions de la FCC, del Sr. Àlex Mañoso de la Territorial de Barcelona i, en especial, atesa la seva gran implicació i compromís per a què el Campionat es desenvolupés exitosament a tots els nivells, vetllant minuciosament per tots els detalls, tant organitzatius com personals envers a participants, assistents i acompanyants, al Sr. Gabriel Crespo, Delegat de Catalunya de Becades de la Federació Catalana de Caça i President del Club Esportiu Becaders Catalunya.
  Així mateix, agrair la col·laboració del Club de Caça d'Aristot, dels Agents forestals, del servei d'ambulàncies, i dels patrocinadors Mutuasport, Fitwell, Midal Store, Zotta Forest, Caza de Acuáticas, Montblanc Armeria, Armeria Vidal, Hunting things Bueno, Ca l'Àngel de Peramola, Arion, Mañero Constructors, Consell Comarcal de l'Alt Urgell, Ajuntament d'Aristot (Pont de Bar), Generalitat de Catalunya, Esportcat, Unió de Federacions Esportives de Catalunya.
  Al capítol d'agraïments no ens podem oblidar tampoc de la gran tasca duta a terme per l'equip de muntatge de la competició format per Toni Moya, José Luis Hernández, Federico Medina i Sílvia Pàez, i de Pep Cerdà, del Club de Caça d'Aristot